b'\n_START_ARTICLE_\n2011. aasta Bahreini rahutused\n_START_PARAGRAPH_\n2011. aasta Bahreini rahutused algasid veebruaris m\xc3\xb5jutatuna Tuneesiast alanud ja suurt osa Araabia riikidest haaranud revolutsioonilisest lainest. Bahreini meeleavalduste esmaseks n\xc3\xb5udmiseks oli \xc5\xa1iiidi enamusele suuremate poliitiliste ja muude \xc3\xb5iguste tagamine sunniitliku v\xc3\xa4hemuse poolt valitsetud riigis. 17. veebruari \xc3\xb6\xc3\xb6sel r\xc3\xbcndasid valitsusj\xc3\xb5ud protestijate laagrit Manama P\xc3\xa4rliv\xc3\xa4ljakul. Inimohvreid kaasa toonud r\xc3\xbcnnaku j\xc3\xa4rel asusid protestijad n\xc3\xb5udma l\xc3\xb5ppu kuningas Hamadi v\xc3\xb5imule._NEWLINE_14. m\xc3\xa4rtsil toodi riiki P\xc3\xa4rsia lahe Araabia riikide koost\xc3\xb6\xc3\xb6n\xc3\xb5ukogu s\xc3\xb5jav\xc3\xa4e- ja politseij\xc3\xb5ud, p\xc3\xa4ev hiljem kuulutas kuningas kolmeks kuuks v\xc3\xa4lja erakorralise olukorra._NEWLINE_Rahutused suruti v\xc3\xa4givaldselt maha. Valitsus karistas protestijatele abi osutanud meditsiinit\xc3\xb6\xc3\xb6tajaid._NEWLINE_Juuni l\xc3\xb5pus asutati Kuninglik S\xc3\xb5ltumatu Uurimiskomitee veebruaris ja m\xc3\xa4rtsis juhtunu uurimiseks. Komiteelt oodatakse raportit oktoobri l\xc3\xb5puks.'